Source: http://docplayer.hu/19607-Az-ittas-jarmuvezetes-buncselekmeny-miatt-a-debreceni-itelotabla-regiojaban-2007-evben-jogerosen-befejezett-ugyek-vizsgalata-1.html
Timestamp: 2018-05-28 02:06:31+00:00

Document:
Az ittas járművezetés bűncselekmény miatt a Debreceni Ítélőtábla régiójában évben jogerősen befejezett ügyek vizsgálata 1 - PDF
Az ittas járművezetés bűncselekmény miatt a Debreceni Ítélőtábla régiójában évben jogerősen befejezett ügyek vizsgálata 1
Download "Az ittas járművezetés bűncselekmény miatt a Debreceni Ítélőtábla régiójában 2007. évben jogerősen befejezett ügyek vizsgálata 1"
1 Dr. Balla Lajos Az ittas járművezetés bűncselekmény miatt a Debreceni Ítélőtábla régiójában évben jogerősen befejezett ügyek vizsgálata 1 A vizsgálat a bíróság elé állítás és a tárgyalás mellőzésével befejezett ügyeket is felölelte, kiterjedt mind a felnőtt, mind a fiatalkorú elkövetők cselekményeire. A kapott iránymutatás szerint azonban kizárólag azon, a Btk (1)-(3) bekezdésében megállapított bűncselekmény elkövetését vizsgálta az ítélőtábla, amelynél nem volt szó halmazatról. Ennek tükrében a mellékletként csatolt táblázat adataiból a következő megállapítások tehetők: Felnőtt korú terheltek A Debreceni Ítélőtábla régiójában évben jogerősen összesen 2321 felnőtt terheltet ítéltek el ittas járművezetés bűncselekményének elkövetése miatt. A terheltek 2276 esetben a Btk (1) bekezdésében meghatározott ittas járművezetés vétségét, 31 esetben a (2) bekezdés a) pontjában meghatározott súlyos testi sértést, 9 esetben a (2) bekezdés b) pontja szerinti maradandó fogyatékosságot, súlyos egészségromlást vagy tömegszerencsétlenséget, 4 esetben a (2) bekezdés c) pontjába foglalt halált, míg 1 esetben a (2) bekezdés d) pontjában meghatározott, kettőnél több ember halálát okozó ittas járművezetés bűntettét követték el. A Btk (2) bekezdés d) pontja szerinti halálos tömegszerencsétlenséget okozó ittas járművezetés bűntette miatt, valamint nem gépi meghajtású jármű ittas vezetése miatt a kérdéses időszakban nem született jogerős határozat a Debreceni Ítélőtábla területén. Bár az összesített táblázatból ez nem látszik, a megyei bíróságok számadataiból az állapítható meg, hogy az ittas járművezetés bűncselekményének a Btk (1) bekezdésében meghatározott alapesetét figyelembe véve a Hajdú-Bihar Megyei Bíróság és a Jász-Nagykun-Szolnok Megyei Bíróság területén született a legkevesebb 1 Az előterjesztést a Debreceni Ítélőtábla Büntető Kollégiumának december 4-5. napján megtartott ülése elfogadta. A vizsgálati anyag összeállításában dr. Mensáros Dániel a Debreceni Ítélőtábla titkára vett részt.
2 jogerős ítélet, 373 ill. 390 esetben, ez a szám Szabolcs-Szatmár-Bereg megyében 641, míg Borsod-Abaúj-Zemplén megyében a legmagasabb, ahol elérte a 872-t. A terheltek több mint 60%-a büntetlen előéletű volt, 35%-a bűnismétlő, a különös és többszörös visszaesők aránya összesen sem érte el a 2%-ot. Hasonlóan alakul az elkövetők közlekedési múltja is, azonban mint, ahogy arra az összegzés későbbi részében fogunk utalni a bírósági iratok számos esetben nem tartalmazzák az ekörben irányadó adatokat, így teljeskörű elemzés elkészítésére nem volt lehetőség. A rögzített adatokból az állapítható meg, hogy a terheltek mintegy 2/3 része nem követett el a vizsgálat tárgyát képező elítélést megelőzően közlekedési szabálysértést. Az alkoholos befolyásoltság mértékével kapcsolatosan megállapítást nyert, hogy az elkövetők több mint 30%-a enyhe, közel fele közepes ittasság mellett vezetett gépjárművet, 20%-ra tehető azon terheltek aránya, akik súlyos fokú alkoholos befolyásoltság mellett ültek a volán mögé. Az ítélőtábla területén mindössze 5 esetben született olyan jogerős döntés, amikor a bíróság vezetői képességre hátrányosan ható szertől befolyásolt állapotban való vezetés miatt állapította meg a terhelt bűnösségét. Fiatalkorú terheltek A vizsgált időszakban 15 fiatalkorú terhelt bűnösségét állapították meg jogerősen a bíróságok. Valamennyien az ittas járművezetés vétségét követték el, többségük büntetlen előéletű volt, azonban említést érdemel, hogy többen már korábban is követtek el közlekedési szabálysértést, valamint bár az adatszolgáltatás nem volt teljes körű legalább 3 esetben közepes fokú alkoholos állapotban vezettek gépjárművet. A bíróságok 3 esetben próbára bocsátás alkalmazott velük szemben és a fennmaradó 12 eset mindegyikében főbüntetésként járművezetéstől eltiltás büntetést szabott ki. Egyéb megállapítások Bódult állapotban elkövetettet cselekmény miatt 5 esetben született jogerős döntés, amelyek elemzését a 4. pont tartalmazza. Nem láttunk lehetőséget a bűncselekmények elbírálásánál figyelembe vett enyhítő és súlyosító körülményeknek a mellékelt táblázatban való szerepeltetésének, a vizsgálat eredményeképpen a következő megállapítások tehetők: A bíróságok az ittas járművezetés bűncselekményének elkövetése esetén a büntetés kiszabása során enyhítő körülményként az elkövető büntetlen előéletét, kifogástalan közlekedési előéletét beismerő vallomását, fiatal felnőtt vagy idős korát, 2
3 kiskorú gyermek eltartását, ittasságának enyhe fokát, a terhelt saját sérülését, hozzátartozójának sérülését, esetlegesen a vezetéssel kapcsolatos speciális körülményeket (beteg hozzátartozó szállítása, gyér forgalom melletti, rövid útszakaszon való közlekedés) vette a leggyakrabban figyelembe. Súlyosító körülménynek számít ugyanakkor az ilyen bűncselekmények elkövetésekor a büntetett előélet (különösen ittas járművezetés miatti elítélés esetén), a hasonló cselekmények elszaporodottsága, a közepes ill. súlyos fokú ittasság, engedély nélküli vagy eltiltás hatálya alatti járművezetés, egyéb KRESZ szabályszegések, különösen alapvető szabályok megszegése ill. a szabályszegés durva jellege (amennyiben nem indul emiatt külön szabálysértési eljárás), a jármű utasainak testi épségének veszélyeztetése, a forgalmas helyen és/vagy időben történő vagy a hosszú útszakaszon való elkövetés. A lefolytatott vizsgálat szerint a Btk ának alkalmazására 3 esetben került sor a Btk (2) bekezdés a/ pontja alapján elmarasztalt vádlottak esetében. A (2) bekezdés b/ és c/ pontjai szerinti büntetőjogi felelősség megállapítása során az alkalmazott szabadságvesztés kiszabása a Büntető Törvénykönyv Különös Részi tételkeretén belül történt, az enyhítő rendelkezés alkalmazására nem került sor. A (2) bekezdés d/ pont szerinti büntetőjogi felelősség esetén a bíróság 6 évi szabadságvesztést, valamint 6 évi közügyektől eltiltás mellékbüntetést szabott ki szintén a különös részi tételkereten belül. 2. Az ittas járművezetés bűncselekményének megvalósítása esetén milyen összefüggés állapítható meg az alkoholos befolyásoltság mértéke, a terhelt közlekedési előélete, a főbüntetés mértéke és a járművezetéstől eltiltás mellékbüntetés tartama, illetve fajtája között? Az alkoholos befolyásoltság mértéke, a terhelt előélete és a közlekedési múltja alapvetően határozza meg a főbüntetés nemét, mértékét, a járművezetéstől eltiltás mellékbüntetés tartamát, fajtáját. Természetes, hogy minél súlyosabb az elkövető ittassága, minél kedvezőtlenebb a büntetőjogi vagy közlekedési előélete, vele szemben annál súlyosabb szankció alkalmazására kerül sor. Ugyanezen tényezők befolyásolják a napi tételszámot pénzfőbüntetés kiszabása esetén is. A mellékletként csatolt táblázatból megállapítható, hogy a Debreceni Ítélőtábla illetékességi területén működő bíróságok a vizsgált ügyek mintegy 90%-ában szankcionálták az ittas járművezetést pénzbüntetéssel, amelyhez hasonló nagyságrendben mellékbüntetésként járművezetéstől eltiltás is kapcsolódott. 10% körülire tehető a kiszabott szabadságvesztések száma, amelynek meghatározó 3
4 hányadát az ittas járművezetés valamely bűntetti alakzatának elkövetése vonta maga után, megjegyzendő azonban, hogy döntő többsége ezen büntetési nemnek felfüggesztésre került. Elenyésző azon esetek száma, amikor a bíróság önálló mellékbüntetésként alkalmazott járművezetéstől eltiltást, hasonlóan ritka az elkövetőkkel szembeni próbára bocsátás vagy a pártfogó felügyelet elrendelése. Enyhe fokú alkoholos befolyásoltság és büntetlen előéletű, tiszta közlekedési múlttal rendelkező elkövető esetén általában pénzbüntetést, kivételes esetben próbára bocsátást alkalmaznak a bíróságok. Ilyen körülmények esetén jellemzően napi tétel közötti terjedelemben szabnak ki pénzbüntetést, amely tétel szám a korábbi elítélés, a cselekményt megelőző közlekedési szabálysértés esetén növekszik, napi tételre emelkedik. Amennyiben a bűncselekmény járművezetéstől eltiltás mellékbüntetéssel is szankcionált, úgy annak tartama általában a törvényi minimumhoz közelít, így döntően 1-2 évre szól, az esetek többségében általános hatállyal. Szabadságvesztés büntetés kiszabása enyhe fokú ittas járművezetés mellett igen ritka, arra csak többszörös vagy különös visszaeső vádlottakkal szemben került sor, azonban az így kiszabott büntetések végrehajtását szinte valamennyi esetben felfüggesztették a bíróságok. Amennyiben az elkövető közepes fokú alkoholos befolyásoltság alatt vezette a gépjárművet és büntetlen előéletű, korábban közlekedési szabálysértése sem volt, továbbra is elsősorban pénzbüntetésre számíthat, a napi tételszám azonban ilyen körülmények esetén között alakul, amely szám természetesen ebben az esetben is emelkedik büntetett előélet ill. a cselekményt megelőző szabálysértés esetén. Ugyanezek a körülmények az esetek túlnyomó többségében 2 év feletti, akár 4-5 évig terjedő általános hatályú járművezetéstől eltiltást vontak maguk után. Közepes fokú ittasság esetén nagyobb számban jelenik meg a szabadságvesztés büntetés, jellemzően a többszörös és különös visszaesők esetén, ám ezen szankció végrehajtását a bíróságok nagyobb részben továbbra is felfüggesztik. Makulátlan büntetőjogi és közlekedési előéletű, ám járművét súlyos fokú ittasság alatt vezető terhelt esetében a kiszabott pénzbüntetések számához viszonyítva nőtt a szabadságvesztés büntetések aránya. Ha pedig az ittas befolyásoltság ezen foka, korábbi közlekedési szabálysértéssel, büntetett előélettel esetlegesen múltbeli ittas járművezetés bűncselekményével párosul, szinte kivétel nélküli a szabadságvesztés büntetés kiszabása, amelynek végrehajtására is nagyobb számban kerül sor. Nyilvánvalóan hasonló elkövetés esetén legmagasabb a járművezetéstől eltiltás mellékbüntetés kiszabása is. Összességében kijelenthető, hogy a járművezetéstől eltiltás mellékbüntetés alkalmazása esetén az ítélőtábla régiójában működő bíróságok minden esetben törekszenek a Legfelsőbb Bíróság 38. számú büntető kollégiumi véleményében foglalt általános elvek figyelembevételével eljárni. Ennek megfelelően a határozott időtartamú eltiltás mértékének megállapításánál a bűncselekmény jellegét, tárgyi súlyát, az elkövető közlekedési előéletét és a bűnösség fokát, az elkövető személyiségének feltárt jellemzőit alapul véve végzik ítélkező tevékenységüket. Az eltiltás önálló büntetésként való alkalmazására abban az esetben kerülhet sor, ha 4
5 mellékbüntetés alkalmazásának feltételei és indokai fennállnak, azonban a tipikusan az elkövető személyi körülményeire tekintettel szükségtelen főbüntetés kiszabása. 2/a. A vizsgált ügyek alapján milyen körülmények alapozzák meg a végleges eltiltást? Az összegzett adatokból az állapítható meg, hogy a bíróságok az ittas járművezetés bűncselekményt elkövetők elenyésző hányadában alkalmaztak a terheltekkel szemben végleges hatályú járművezetéstől eltiltás büntetést. Mindössze 9 esetben találták az elkövetőt alkalmatlannak a járművezetésre, amelyet legalább közepes fokú ittasság, visszaesői múlt és több korábbi közlekedési szabályszegés általában ittas járművezetés vétsége miatti büntetés tett indokolttá. Említést érdemel az a közepes fokú alkoholos befolyásoltság alatt vezető, jogosítvánnyal soha nem rendelkező, többszörös visszaesőként korábban 17 alkalommal ebből 8-szor ittas járművezetés vétsége miatt büntetett elkövető, akit amellett, hogy a járművezetéstől véglegesen eltiltotta, 6 hónap börtönre és 1 évi közügyektől eltiltásra ítélt a bíróság. Általánosságban is kijelenthető, hogy a végleges hatályú eltiltást a legtöbb esetben letöltendő szabadságvesztés mellett akkor alkalmazták a bíróságok, amikor az elkövető a jármű biztonságos vezetésére életkoránál, betegségénél vagy személyisége valamely tartós korlátozottságánál fogva nem képes 2/b. Hogyan alakul a járművezetéstől eltiltás mellékbüntetés alkalmazása a vezetői képességre hátrányosan ható szer befolyása alatti járművezetés esetén? A vizsgált időszakban a Debreceni Ítélőtábla illetékességi területén 5 esetben született jogerős döntés vezetői képességre hátrányosan ható szer (marihuánás cigaretta, ecstasy) befolyása alatti vezetés bűncselekménye miatt, amely esetekben egy kivétellel szakértői vizsgálat bizonyította a vezetési képességet csökkentő anyag használatát; a bíróságok pénzbüntetés kiszabása mellett 1 és 2 év közötti időtartamra tiltották el az elkövetőket a járművezetéstől. A Borsod-Abaúj-Zemplén Megyei Bíróság területén ilyen tárgyú eljárás nem indult, amelyet a rendőrség és a vizsgálatot végző orvosok megfelelő felszereléssel való ellátottságának hiánya indokol, mivel a háziorvosi vizsgálat eszközei nem alkalmasak a kábítószeres befolyásoltság igazolására. Ezért ilyenkor már csak annak bizonyítása lehetséges, hogy a vezetést megelőző időszakban fogyasztott a terhelt kábítószert, az azonban nem, hogy a gépjárművet is ilyen befolyásoltság alatt vezette. 5
6 3. Az alkoholos befolyásoltság tényének és mértékének megállapítása során alkalmazott módszerek értékelése, azok biztonságának és hitelességének elfogadása, illetve szakértő bevonása. (SERES-ETHYLOMETER, SIEMENS ALCOMAT) Általános gyakorlatként megállapítható, hogy ittas járművezetés gyanúja esetén az igazoltató rendőrök először alkoholszondás vizsgálatot alkalmaznak, ezt követően Seres-Ethylometer-t vagy Siemens Alcomat-ot. (A bíróságok részéről nem érkezett olyan jelzés, amely szerint probléma jelentkezett volna a mérőműszerek hitelesítésével kapcsolatban) Amennyiben a gépjárművezető az így kapott értéket elfogadja, a mutatott alkoholszint alapján indítja meg a nyomozó hatóság a szabálysértési vagy a büntetőeljárást. Ha a vezető balesetet okozott vagy az ismertetett műszeres vizsgálat eredményét kétségbe vonja, esetleg az alkoholszondát nem tudta megfelelően megfújni, a rendőrség vér- ill. vizeletvételre állítja elő. Míg a Seres-Ethylometer által szolgáltatott mg/l mértékegységben megadott adatok átszámítása a bírói gyakorlatban rögzítettek alapján történik, addig a bíróság az alkoholos befolyásoltság mértékének megállapításakor a vér- és vizeletvétel eredménye alapján adott szakvéleményt veszi alapul. Az alkoholos befolyásoltság tényének és megállapításával kapcsolatban a következő anomáliákra hívták fel a bíróságok a vizsgálatot kérő figyelmét: a) A bizonyítási eljárás során a vérvétel alkalmával tett terhelti nyilatkozat nem vehető bizonyítékként figyelembe, ha a felvett jegyzőkönyv nem tartalmaz kioktatást. b) A nem időben történt vér- és vizeletvétel, az egyszeres vérvétel, valamint a kétszeres vérvétel esetén a vizeletvétel elmaradása azt eredményezheti, hogy nem cáfolható a terhelt ráivásra hivatkozása vagy azon védekezése, hogy közvetlenül a vezetés megkezdése előtt fogyasztott alkoholt, így adott esetben mentesülhet a büntetőjogi felelősség alól. 4. A vezetői képességre hátrányosan ható szer meghatározása, a befolyás mértékének megállapítása, ehhez kapcsolódó szakértői kérdések A 2/b. pontban már hivatkozott esetekben a kábítószer fogyasztás tényét egy kivétellel szakértői eljárás bizonyította, melynek során vér és vizeletvételt követően toxikológiai szakértő állapította meg a vér kábítószer hatóanyag tartalmát és mennyiségét, amelyből kiindulva orvosszakértő foglalt állást arra vonatkozóan, hogy a vezetés időpontjában a terhelt bódult állapotban volt-e. A bódultság mértékét a szakértő nem, csupán a vezetésre alkalmatlanságot rögzítette. A kivételt jelentő ügyben a bíróság nem rendelt ki szakértőt, az ítélet tényállásában a vér kábítószer hatóanyag tartalma alapján állapította meg a vezetői képességre hátrányosan ható szer befolyása alatti vezetés tényét. 6
7 5. A tényállás felderítése során amikor az ittas járművezetés okozati összefüggésben áll a minősített eset megállapíthatóságával ezen tényen túl milyen körben történik meg az egyéb KRESZ szabályszegések feltárása (nyomozás során, bírósági eljárásban) és ezek a körülmények milyen hatást gyakorolnak a büntetés kiszabására? Az ittas járművezetés alapesetéhez képest viszonylag kis számú ügyben született a vizsgált időszakban jogerős döntés valamelyik minősített esetet megvalósító bűncselekmény elkövetése miatt. Általánosságban kijelenthető, hogy a közlekedési szabályszegés jellege, a bűnösség foka és az eredmény nyújtják a kiindulási alapot az értékelésnél. A támpontként megadott szempontokból kiindulva megállapítható, hogy a terhelt hozzátartozójának sérülését, halálát, valamint az esetleges közlekedési szabályszegésben megvalósuló - sértetti közrehatást enyhítő, míg az alapvető közlekedési szabályok megsértését ill. a szabályszegés durva, sorozatos jellegét minden esetben súlyosító körülményként értékelték a bíróságok. A hozzátartozók sérülését természetesen csak gondatlan elkövetés esetén van módja a bíróságnak olyan szempontként figyelembe vennie, amely enyhébb büntetés kiszabását eredményezheti. A megyei bíróságok által elkészített vizsgálati anyagok alapján megállapítható, hogy az ittas járművezetés bűncselekménye mellett a gépjárművezetők a járművezetés személyi feltételeire (4. (1) bekezdés), a forgalmi-, időjárási-, látási- és útviszonyoknak megfelelő közlekedésre (25. (1) és (2) bekezdés), a megfelelő sebesség megválasztására (26. (4) bekezdés), az irányváltoztatásra, irányjelzésre (29. (1) bekezdés) és a bekanyarodásra (31. (6) bekezdés) vonatkozó KRESZ szabályokat szegték meg. 6. Az ittas vezetés minősített esetének megállapítása esetén a büntetés kiszabás körében hogyan értékeli a bíróság az objektív súlyosító és enyhítő körülményeket? A vizsgálat tapasztalatai szerint az ittas járművezetés minősített esetének megállapítása során az objektív és szubjektív súlyosító és enyhítő körülmények értékelése az általános gyakorlat szerint történik. A bűnösségi körülmények számbavétele, azok súlyuk szerinti értékelése megfelel az egyébként egységes büntetéskiszabási gyakorlatnak. Megjegyzendő, hogy az ítélőtábla területén a bíróságok a többszörös KRESZ szabályszegéseket, a sebesség jelentős túllépését, amennyiben okozati összefüggésben volt a cselekmény létrejöttével súlyosítóként vették figyelembe ha az említettek vonatkozásában külön szabálysértési eljárást nem indítottak, ugyanis ekkor az általános gyakorlat szerint a kétszeres értékelés tilalma miatt az említettek súlyosítókénti értékelését mellőzték. Tekintettel arra, hogy a vizsgált ügyekben olyan eset, amikor a hozzátartozó sérülése vagy halála bekövetkezett volna nem volt, így az említettekkel kapcsolatosan a vizsgálat észrevételt nem tett. 7
8 Megállapítható egyébként, hogy az összes terhelti magatartáshoz képest csekély számú terhelt valósította meg a Btk (2) bekezdés a/, b/, c/ és d/ pontjában rögzített tényállást. Az esetek csekély száma miatt a bűnösségi körülmények értékelésével kapcsolatosan e vonatkozásban kétséget kizáró megállapítás a trend jelleget illetően nem tehető. 7. Az ittas járművezetés [Btk (1)-(3). bekezdés] elbírálásának esetleges problémái a büntetés kiszabása során Egyöntetű a gyakorlat atekintetben, hogy a bíróságok az alkoholtól való befolyásoltsághoz igazítják a kiszabott pénzbüntetés napi tétel számát, azonban ennek mértéke megyénként eltérő. Míg az enyhe fokú befolyásoltság alatti járművezetést Borsod-Abaúj-Zemplén megyében napi tétel pénzbüntetéssel sújtják, addig ez a tételszám Jász-Nagykun-Szolnok megyében Súlyos fokú ittasság esetén ugyanezen megyékben napi tétel ill. 300 napi tételig terjedő pénzbüntetést szabnak ki. Természetesen ezen napi tételszámok csupán kiindulási alapnak tekintendők, a bíróságok minden esetben figyelembe veszik a cselekmény konkrét tárgyi súlyát, az elkövetés körülményeit, motívumait, az alanyi bűnösség fokát, a vádlott előéletét, közlekedési múltját és az egyéb körülményeket. E kérdéskörben a Borsod-Abaúj-Zemplén Megyei Bíróság jelezte a következő problémákat: a) A szabálysértési pénzbírság és a bűncselekmény miatti pénzbüntetés nincs arányban, az előbbi nagyságrenddel magasabb. b) Mivel számos esetben az aktában nem találhatók meg a terhelt közlekedési előéletére vonatkozó adatok, ezért rendszerint külön átiratban kell megkeresni a rendőrhatóságot ahhoz, hogy a joghátrány megválasztásakor az esetleges korábbi szabálysértések értékelésre kerülhessenek. Indokolt lenne egy, a közlekedési szabálysértésekre vonatkozó központi nyilvántartási rendszer létrehozása! c) Eltérés figyelhető meg a járművezetéstől eltiltás kezdő időpontjának számításával kapcsolatosan, ugyanis az egyik álláspont szerint a beszámítás az eljárási cselekményektől függetlenül a nyomozás elrendelésének időpontjával kezdődik, míg a másik értelmezés alapján a beszámítás kezdő időpontja az évi 11. tvr. 73. (1) bekezdése szerint a vezetői engedély helyszíni elvételének időpontja, az okmányirodán való leadás napja, esetlegesen a gyanúsítottkénti kihallgatás során történt elvétel ideje vagy az engedély elvesztése bejelentésének napja. A felsorolt eseteken kívül a beszámítás kezdő időpontja az ítélet jogerőre emelkedésének napja. E kérdéskörben indokolt lenne a 35/2000. (XI.30.) BM rendelet, valamint az okmányirodai határozatok szövegezésének módosítása. 8
9 d) Számos esetben a bíróság az iratokból nem szerez tudomást arról, hogy a terhelt az okmányiroda felhívásának eleget tett-e, vezetői engedélyét leadta-e. Ezért ilyenkor megkeresés útján kell tájékozódni, amely plusz munkát és az eljárás elhúzódását eredményezi. 8. Az ítélkezés során hogyan alakul a Szabálysértési törvény 156/A. -ában meghatározott eltiltás hatálya alatti járművezetés és az ittas járművezetés vétségének a megítélése, illetve milyen módon értékeli a bíróság az engedély nélküli vezetés tényét. A Debreceni Ítélőtábla területén működő bíróságok eltérő álláspontot alakítottak ki avonatkozásban, hogy hogyan értékelendő az a körülmény, amikor az ittas járművezetés vétségéhez eltiltás hatálya alatti vagy engedély nélküli vezetés szabálysértése kapcsolódik. Mivel ilyen esetekben általában már a nyomozó hatóságok elkülönítik az ügyeket, ezért a bíróságok túlnyomó része a kétszeres értékelés tilalma miatt nem veszi súlyosító körülményként figyelembe az eltiltás hatálya alatti vagy engedély nélküli vezetés szabálysértését, abban az esetben azonban, amikor külön szabálysértési eljárás nem indul, a bíróságok a vádlottak terhére értékelték az általuk elkövetett egyéb jogszabálysértést. A Szabolcs-Szatmár-Bereg Megyei Bíróság megítélése szerint ugyanakkor a nevezett szabálysértések súlyosító körülményként való figyelembe vétele nem ütközik a bizonyítékok kétszeres értékelésének tilalmába. 9. Ugyanabban az ügyben, az ittas járművezetés bűncselekményén kívül, de azzal összefüggésben elkövetett más szabálysértés elbírálása során milyen gyakorlatot alakítottak ki a bíróságok. Az előző pontban ismertetettekhez hasonlóan az állapítható meg, hogy amennyiben az ittas járművezetés bűncselekménnyel összefüggésben a terhelt más szabálysértést is elkövet, azt minden esetben a szabálysértési hatóság bírálja el. A bíróságok részéről ilyen körülmény értékelésére csak abban az esetben kerülhet sor, ha a kapcsolódó szabálysértések miatt külön eljárás nem indul. 10. Szakértői bizonyítás körében felmerülő kérdések: műszaki, orvos-szakértői vizsgálatok. Az általános tapasztalat szerint a szakértők munkáját pontosság, szakmai megalapozottság jellemzi, munkájukhoz azonban elengedhetetlen, hogy a nyomozás is magas szintű legyen, a vér- és vizeletvétel időben megtörténjen, az elkövetéssel kapcsolatos tények, körülmények pontosan legyenek rögzítve. 9
10 A bíróságok a következő észrevételeket tették a szakértői bizonyítással kapcsolatosan: a) A Bűnügyi Szakértői és Kutatóintézet munkatársai idézés ellenére nem jelennek meg a tárgyaláson, szakvéleményüket csak írásban hajlandóak kiegészíteni. Ez a probléma álláspontunk szerint összefüggésben áll azzal, hogy a szakértők számos esetben jelezték, létszámuk csökkenése miatt nem képesek tartani a határidőket. b) A ráivással kapcsolatos esetek vizsgálatakor jogkérdésben, tehát nem szakértői körbe tartozó kérdésben, kompetenciájukat meghaladóan is állásfoglalást tesznek. 11. A vizsgálat során esetlegesen felmerülő, egységes értelmezést igénylő anyagi és eljárásjogi problémák. A vizsgálati anyagból a feldolgozott adatok alapján álláspontom szerint az állapítható meg, hogy a Debreceni Ítélőtábla régiójában a korábbi BK sz. Kollégiumi Állásfoglalással s a jelenleg hatályban lévő BKv. 38. sz. Kollégiumi Véleménnyel irányított egységes gyakorlat alakult ki. Az egységes ítélkezési gyakorlat vonatkozik mind a vizsgált tényállás egyes elemeinek értelmezésére, mind pedig a fő- és mellékbüntetés alkalmazásával kapcsolatos körülményekre. A vizsgálati anyagokat készítő kollégiumvezetők eltérő gyakorlatra nem utaltak, lényeges jogértelmezési kérdéseket nem vetettek fel. Csupán a Borsod-Abaúj- Zemplén Megyei Bíróság büntető kollégiumvezetője szerint szükséges a közút fogalmának ismételt értelmezése. E körben ugyanis a vizsgálati anyag szerint a közforgalom számára megnyitott saját használatú úton is a KRESZ szabályait kell alkalmazni, de a ba ütköző ittas járművezetés vétsége ezen az úton nem követhető el, mivel a törvényhelybe ütköző cselekmény kizárólag a közúton történő elkövetés esetén büntetendő. A vizsgálati anyag szerint pld. a TESCO parkolója ha önkormányzati tulajdonban van, közút, ha a TESCO tulajdonában van, közforgalom számára megnyitott magánút. Ugyanez a helyzet a vizsgálati anyag szerint a benzinkutaknál, de a garázsokhoz vezető út is lehet magánút, vagyis ezeken a helyeken az ittas járművezetés vétsége nem követhető el. Álláspontom szerint azonban mindazon esetekben, ahol az ittas járművezetést, illetőleg a bódult állapotban megvalósuló járművezetést közforgalom számára nyitva álló közterületen, közúton követik el, függetlenül attól, hogy e terület tulajdonosa ténylegesen magánszemély vagy kezelője az állam, a bűncselekmény megvalósul. Egyébként erre az értelmezésre utal a közútnak a KRESZ-ben történő meghatározása is. Álláspontom szerint nem csak a Debreceni Ítélőtábla régiójában, hanem az ország egyéb területein is a bíróságok az utóbbi álláspontot tekintik irányadónak a Btk ba ütköző magatartás elbírálásakor, de ez van összhangban a Btk ban rögzített értelmező rendelkezéssel is. 10
11 A fentiekre tekintettel álláspontom szerint földhivatali határozat beszerzésének szükségessége fel sem merülhet. Debrecen, október 10. Dr. Balla Lajos kollégiumvezető 11
12 Terheltek büntetőjogi előélete Különös visszaeső 0,34% Többszörös visszaeső 1,29% Bűnismétlő 34,55% Büntetlen 63,80% 1. számú diagram Terheltek közlekedési előélete Nincs adat 12,71% Volt szabálysértése 18,26% Nem volt szabálysértése 69,02% 2. számú diagram 12
13 Alkoholos befolyásoltság mértéke Súlyos 19,55% Enyhe 32,29% 3. számú diagram Közepes 48,14% 13
14 Összesítő táblázat az ittas járművezetés bűncselekménye miatt évben jogerősen elítélt felnőtt terheltekről Főbüntetés Mellékbüntetés Önálló mellékbüntetés Intézkedés Terhelt korábbi előélete Közlekedési múltja Alkoholos befolyásoltság mértéke Bűncselekmény Kiszabott szabadságvesztés Ebből felfüggesztve Közérdekű munka Pénzbüntetés Járművezetéstől eltiltás Járművezetéstől eltiltás Kiutasítás Próbára bocsátás Pártfogó felügyelet Büntetlen Bűnismétlő Különös visszaeső Többszörös visszeső Nem volt szabálysértése Volt szabálysértése Nincs adat Enyhe Közepes Súlyos Bódult állapot Egyéb KRESZ szabálysértés Btk (1) bek Btk (2) bek. a.) súlyos tesi sértés Btk (2) bek. b.) maradandó fogyatékosság, súlyos egészségromlás, tömegszerencsétlenség Btk (2) bek. c.) halál Btk (2) bek. d.) kettőnél több ember halála Btk (2) bek. d.) halálos tömegszerencsétlenség Btk (3) bek. Összesen

References: bíróság 
 Bíróság 
 Bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 Bíróság 
 Bíróság